फ़ाइलों और फ़ोल्डरों पर शेयर करने और सहयोग करने के लिए iCloud का उपयोग करें
आप दूसरों के साथ फ़ाइलों और फ़ोल्डरों को शेयर करने के लिए iCloud Drive का उपयोग कर सकते हैं, ताकि प्रोजेक्ट पर एक साथ सहयोग कर सकें। जिन लोगों को आप आमंत्रित करते हैं, वे शेयर किए गए आइटम को iCloud से अपने किसी भी डिवाइस पर डाउनलोड कर सकते हैं, जहाँ वे उन्हें देख सकते हैं और आपके द्वारा सेट किए गए विशेषाधिकारों के आधार पर सहयोग कर सकते हैं। अगली बार जब आप अपने Mac पर फ़ाइलें खोलते हैं, तो हर एक अपडेट देख सकते हैं।
नोट : iCloud Drive फ़ोल्डर शेयरिंग का उपयोग करने के लिए आपके कंप्यूटर या डिवाइस में macOS का 10.15.4 या बाद का संस्करण होना चाहिए या Windows के लिए iCloud में 11.1 या बाद का संस्करण होना चाहिए।
iCloud Drive और उसे अपने Mac पर सेट अप करने की जानकारी के लिए, देखें डॉक्युमेंट्स स्टोर करने के लिए iCloud Drive का इस्तेमाल करें।
फ़ाइलों और फ़ोल्डरों पर सहयोग करने के लिए लोगों को आमंत्रित करें
फ़ाइलों या फ़ोल्डरों पर सहयोग करने के लिए लोगों को आमंत्रित करना है, तो अपने Mac पर निम्न में से कोई एक काम करें :
Finder विंडो खोलने के लिए Dock में Finder आइकॉन पर क्लिक करें, साइडबार में iCloud Drive पर क्लिक करें, कोई फ़ाइल या फ़ोल्डर चुनें, फिर शेयर बटन पर क्लिक करें।
डेस्कटॉप पर किसी आइटम पर कंट्रोल-क्लिक करें, फिर शॉर्टकट मेनू से शेयर करें चुनें।
नोट : किसी फ़ाइल या फ़ोल्डर पर दूसरों के साथ सहयोग करने के लिए, यह iCloud Drive में होना चाहिए।
पॉप-अप मेनू से सहयोग करें चुनें।
"केवल आमंत्रित लोग ही संपादित कर सकते हैं" पर क्लिक करें। नीचे एक साथ काम करना है, तो अनुमतियाँ सेट करने के लिए सहयोग करें, फिर "कौन ऐक्सेस कर सकता है" के नीचे पॉप-अप मेनू से निम्न में से एक चुनें :
केवल आमंत्रित लोग : केवल उन लोगों को अनुमति दें जिन्हें आप फ़ाइल या फ़ोल्डर को ऐक्सेस करने के लिए आमंत्रित करते हैं।
जिस किसी के पास भी लिंक हो : लिंक पाने वाले किसी भी व्यक्ति को फ़ाइल या फ़ोल्डर को ऐक्सेस करने की अनुमति दें। यदि आप यह विकल्प चुनते हैं, तो आपके द्वारा आमंत्रित लोग लिंक शेयर कर सकते हैं और ऐसे लोगों को ऐक्सेस दे सकते हैं, जिन्हें आपके मूल आमंत्रण में शामिल नहीं किया गया था।
अनुमतियों के नीचे पॉप-अप मेनू पर क्लिक करें, फिर निम्नलिखित से कोई काम चुनें :
परिवर्तन कर सकते हैं : उन लोगों को अनुमति दें जिन्हें आप फ़ाइल या फ़ोल्डर का कॉन्टेंट देखने और संशोधित करने के लिए आमंत्रित करते हैं।
केवल देखने योग्य : जिन लोगों को आप आमंत्रित करते हैं, उन्हें फ़ाइल या फ़ोल्डर का कॉन्टेंट देखने दें, लेकिन उन्हें संशोधित न करें।
फ़ाइल या फ़ोल्डर को ऐक्सेस करने वाले किसी भी व्यक्ति को इसे दूसरों के साथ शेयर करने की अनुमति देने के लिए "दूसरों को आमंत्रित करने की अनुमति दें" के बगल में स्थित चेकबॉक्स चुनें। चेकबॉक्स को अचयनित करें, ताकि केवल आप फ़ाइल या फ़ोल्डर को दूसरों के साथ शेयर कर सकें।
मेल या संदेशों का उपयोग करके आमंत्रण शेयर करे 00000738 या शेयर किए गए आइटम का लिंक बनाएँ और कॉपी करें।
सहयोग के लिए संदेश ऐप का उपयोग करने के बारे में अधिक जानने के लिए, संदेशों के साथ प्रोजेक्ट पर सहयोग करें देखें।
जिन लोगों को आपने आमंत्रित किया है, उन्हें आमंत्रण मिला है, तो वे iCloud से अपने किसी भी डिवाइस पर शेयर की गई फ़ाइल या फ़ोल्डर को डाउनलोड कर सकते हैं। यदि आप इसकी अनुमति देते हैं, तो वे फ़ाइल में बदलाव कर सकते हैं और अगली बार अपने Mac पर इसे खोलने पर आपको वे अपडेट दिखाई देते हैं।
जब आप केवल आमंत्रित लोगों के साथ फ़ोल्डर शेयर करते हैं, तो केवल वे ही शेयर किए गए फ़ोल्डर में फ़ाइलें ऐक्सेस कर सकते हैं। अधिक प्रतिभागियों को जोड़ने के लिए, आपको शेयर किए गए फ़ोल्डर की सेटिंग्ज़ में बदलाव करना होगा; आप फ़ोल्डर के भीतर अलग 00006000 -अलग फ़ाइल की सेटिंग्ज़ नहीं बदल सकते हैं।
नुस्ख़ा : यदि आप किसी फ़ाइल या फ़ोल्डर पर बिना सहयोग किए उसकी कॉपी भेजना चाहते हैं, तो Finder या डेस्कटॉप पर आइटम पर कंट्रोल-क्लिक करें, शॉर्टकट मेनू से शेयर करें चुनें, पॉप-अप मेनू से कॉपी भेजें चुनें, फिर चुनें कि कैसे आप आइटम की कॉपी शेयर करना चाहते हैं, जैसे AirDrop या मेल का उपयोग करना।
आप नोट्स, रिमाइंडर, Safari, Keynote, Pages, Numbers आदि जैसे समर्थित ऐप्स से सीधे भी कॉन्टेंट पर सहयोग और इसे शेयर कर सकते हैं जब तक कि आप कॉन्टेंट को iCloud Drive पर सहेजते हैं।
किसी शेयर की गई फ़ाइल या फ़ोल्डर के लिए आमंत्रण स्वीकार करें
अपने Mac पर, शेयर किए गए आइटम से मिले लिंक पर क्लिक करें, फिर Finder में आइटम देखने के लिए खोलें पर क्लिक करें और इसे iCloud Drive में जोड़ें।
जब आप किसी शेयर की गई फ़ाइल या फ़ोल्डर का आमंत्रण स्वीकार करते हैं, तो वह निम्न स्थानों पर उपलब्ध होता है :
अपने Mac पर iCloud Drive में
आपके iOS या iPadOS डिवाइस पर फ़ाइल ऐप (iOS 11 या बाद का संस्करण)
iCloud.com पर
PC पर Windows के लिए iCloud के साथ
यदि आपके पास संपादित करने की अनुमति है, तो आप किसी भी संगत ऐप के साथ शेयर किए गए आइटम को खोल सकते हैं और उसे बदल सकते हैं। आइटम का ऐक्सेस पाने वाला कोई भी व्यक्ति अगली बार इसे खोलने पर नवीनतम परिवर्तनों को देखता है।
फ़ोल्डर या दस्तावेज़ की शेयरिंग सेटिंग्ज़ बदलें
आप उन फ़ाइल या फ़ोल्डर की शेयरिंग सेटिंग्ज़ बदल सकते हैं, जिन्हें आप कभी भी शेयर करते हैं।
नोट : आप शेयर किए गए फ़ोल्डर में अलग-अलग दस्तावेज़ों के लिए शेयरिंग सेटिंग्ज़ नहीं बदल सकते हैं। आपको फ़ोल्डर की सेटिंग्ज़ बदलनी होगी।
अपने Mac पर, Finder विंडो खोलने के लिए Dock में Finder आइकॉन पर क्लिक करें, फिर साइडबार में iCloud Drive पर क्लिक करें।
फ़ाइल या फ़ोल्डर पर कंट्रोल-क्लिक करें, फिर “शेयर की गई फ़ाइल को प्रबंधित करें” या “शेयर किए गए फ़ोल्डर को प्रबंधित करें” चुनें।
इनमें से कोई एक कार्य करें :
किसी आइटम को अधिक लोगों के साथ शेयर करें : जोड़ें बटन पर क्लिक करें।
शेयर किए गए आइटम का लिंक कॉपी करके उसे किसी दूसरे व्यक्ति को भेजें : लिंक कॉपी करें पर क्लिक करें। आप उस लिंक को किसी संदेश, ईमेल या अन्य ऐप में पेस्ट कर सकते हैं।
बदलें कि फ़ाइल को डाउनलोड करने के लिए उस तक कौन पहुँच सकता है : अनुमतियों के नीचे बाईं ओर पॉप-अप मेनू पर क्लिक करें, फिर "केवल वे लोग जिन्हें आप आमंत्रित करते हैं" चुनें, ताकि आप केवल उन लोगों को आइटम को ऐक्सेस करने की अनुमति दें जिन्हें आप आइटम ऐक्सेस देने के लिए आमंत्रित करते हैं या "लिंक वाला कोई भी व्यक्ति" चुनें जो किसी को भी आइटम का ऐक्सेस करने के लिए लिंक पाने की अनुमति देता है।
यह संशोधित करें कि शेयर किए गए दस्तावेज़ में बदलाव किए जा सकते हैं या उसे केवल देखा जा सकता है : अनुमतियों के ठीक नीचे पॉप-अप मेनू पर क्लिक करें, फिर अन्य लोगों को दस्तावेज़ को संशोधित करने की अनुमति देने के लिए "परिवर्तन कर सकते हैं" चुनें या रीड-ओनली ऐक्सेस की अनुमति देने के लिए "केवल देख सकते हैं" चुनें।
यह बदलें कि ज़्यादा लोगों को कौन आमंत्रित कर सकता है : आइटम को ऐक्सेस करने वाले किसी भी व्यक्ति को दूसरों को आमंत्रित करने की अनुमति देने के लिए "कोई भी अधिक लोगों को जोड़ सकता है" चुनें। यदि आप इस विकल्प को नहीं चुनते हैं, तो केवल आप ही दूसरों को आमंत्रित कर सकते हैं।
किसी विशिष्ट व्यक्ति के लिए शेयरिंग सेटिंग्ज़ बदलें। पॉइंटर को किसी व्यक्ति के नाम के ऊपर मूव करें, पर क्लिक करें, फिर अपनी मनचाही सेटिंग्ज़ चुनें।
किसी विशिष्ट व्यक्ति के साथ फ़ाइल शेयर करना बंद करें : पॉइंटर को किसी व्यक्ति के नाम के ऊपर रखें, पर क्लिक करें और फिर “पहुँच हटाएँ” चुनें।
पूर्ण पर क्लिक करें।
अपनी शेयर की गईं फ़ाइल देखें और उन्हें प्रबंधित करें
आप अपने और दूसरों के द्वारा शेयर की गईं फ़ाइल और फ़ोल्डर आसानी से देखने के लिए Finder साइडबार में “शेयर किया गया” फ़ोल्डर का उपयोग कर सकते हैं। अपने “शेयर किया गया” फ़ोल्डर को सेटअप करने के लिए ताकि वह फ़ोल्डर को इसके अनुसार प्रदर्शित करे कि उनका समूह किसने बनाया बै, निम्नलिखित करें :
अपने Mac पर, Finder विंडो खोलने के लिए में Finder आइकॉन Dock पर क्लिक करें, फिर साइडबार में शेयर किया गया पर क्लिक करें।
टूलबार में समूहीकरण पॉप-अप मेनू पर क्लिक करें, फिर “इनके द्वारा शेयर किया गया” चुनें।
विंडो आपके द्वारा शेयर की गईं उन फ़ाइल और फ़ोल्डर को प्रदर्शित करती है जिनका शेयरिंग करने वाले व्यक्ति के अनुसार समूह बनाया गया है।
फ़ाइल या फ़ोल्डर शेयर करना बंद करें
अपने Mac पर, iCloud Drive में मौजूद आइटम पर कंट्रोल-क्लिक करें, फिर “शेयर की गई फ़ाइल को प्रबंधित करें” या “शेयर किए गए फ़ोल्डर को प्रबंधित करें” चुनें।
इनमें से कोई एक कार्य करें :
सभी के साथ शेयर करना बंद करें : “शेयरिंग बंद करें” पर क्लिक करें।
किसी विशिष्ट व्यक्ति के साथ शेयर करना बंद करें : पॉइंटर को किसी व्यक्ति के नाम के ऊपर मूव करें, पर क्लिक करें, फिर “ऐक्सेस हटाएँ” चुनें।
दूसरे लोगों को फ़ाइल या फ़ोल्डर का ऐक्सेस देने से रोकने के लिए आप बस iCloud Drive से उसे कहीं और मूव कर सकते हैं या डिलीट कर सकते हैं।
यदि आप शेयर किया गया फ़ोल्डर शेयर करना या डिलीट करना बंद करते हैं, तो फ़ोल्डर में मौजूद फ़ाइलें प्रतिभागियों के लिए ऐक्सेस करने योग्य नहीं रह जाती हैं।
नोट : यदि आप जिस किसी के साथ आइटम शेयर करते हैं, वह अपनी कॉपी बनाता है, तो आपके द्वारा अपनी शेयरिंग बंद करने के बाद भी वे अपनी कॉपी को ऐक्सेस करना जारी रख सकता है।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva mag_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva